	


	
Bosna i Hercegovina
Federacija Bosna i Hercegovine
Hercegovačko – neretvanski kanton
Grad Konjic
G R A D O N A Č E L N I K
	


Broj:11-40-2-3299/2026
Konjic,  20. 07. 2026. godine

Na osnovu člana 15. Zakona o principima lokalne samouprave u FBiH (Službene novine FBiH broj: 49/06 i 51/09), člana 38. Statuta Grada Konjica (Službeni glasnik Grada Konjica broj: 10/22), Odluke Gradskog vijeća Konjic broj: 03-40-1-373/25 od 04.02.2025. godine o usvajanju elaborata o procijenjenoj šteti nastaloj 04.10.2024. godine od poplava, odrona i nanosa, Odluke o raspodjeli i dodjeli sredstava utvrđenih Budžetom Federacije BiH za 2025. godinu Vladi Federacije BiH na poziciji „Tekući transferi drugim nivoima vlasti i fondovima - Finansijska pomoć za gradove i općine za sanaciju šteta uzrokovanih poplavama“ (Službene novine Federacije BiH broj: 77/25) i člana 1. stav 1. tačka 3. Ugovora o namjenskom korištenju dodijeljenih sredstava broj: 05-11-1770/25 od 23.10.2025. godine potpisanog između Vlade Federacije Bosne i Hercegovine-Generalni sekretarijat Vlade Federacije Bosne i Hercegovine i Grada Konjica Gradonačelnik Grada Konjica  r a s p i s u j e 

JAVNI POZIV 
ZA PODNOŠENJE PRIJAVA ZA DODJELU SREDSTAVA FIZIČKIM LICIMA ZA SANACIJU MATERIJALNIH ŠTETA UZROKOVANIH POPLAVAMA NA PODRUČJU GRADA KONJICA NASTALIH 04.10.2024. GODINE


I  PREDMET JAVNOG POZIVA

Predmet ovog javnog poziva je dodjela finansijskih sredstava fizičkim licima radi saniranja posljedica materijalne štete uzrokovane poplavama na području grada Konjica, nastalim dana 04.10.2024. godine, a koje su procijenjene u skladu sa Elaboratom o procjeni šteta i propisanim obrascima za procjenu šteta.
Finansijska sredstva dodjeljuju se za saniranje šteta nastalih na:

a) poljoprivrednom zemljištu, dugogodišnjim nasadima i šumi,
b) obrtnim sredstvima i ostalim dobrima.


II PRAVO NA PODNOŠENJE PRIJAVE 

U skladu sa članom 1. stav 1. tačka 3. Ugovora potpisanog između Vlade Federacije Bosne i Hercegovine-Generalni sekretarijat Vlade Federacije Bosne i Hercegovine i Grada Konjica na javni poziv mogu se prijaviti vlasnici poljoprivrednog zemljišta, dugogodišnjih nasada, šume, obrtnih sredstava i ostalih dobara, a sve u skladu sa Elaboratom o procijenjenoj šteti, koji je usvojilo Gradsko vijeće Grada Konjic, koji ispunjavaju sljedeće uslove: 
a) [bookmark: _Hlk215056802]da su pretrpjeli direktnu štetu na poljoprivrednom zemljištu, dugogodišnjim nasadnima, šumi, obrtnim sredstvima i ostalim dobrima, nastalu kao posljedica prirodne nesreće-poplava na području grada Konjica,
b) Da je procjenu štete izvršila Komisija za procjenu šteta Grada Konjica, a u skladu sa  Elaboratom o procjenjenoj šteti koji je usvojilo Gradsko vijeće Grada Konjica,
c) Da nisu dobili pomoć, koja je dovoljna za saniranje štete, koje su predmet javnog poziva od drugih nivoa vlasti, organizacija, udruženja, i drugih pravnih i fizičkih lica, koje su predmet javnog poziva.

Pravo na podnošenje prijave na javni poziv nemaju: 
a) Fizička lica koja nemaju procjenjenu štetu na poljoprivrednom zemljištu, dugogodišnjim nasadima, šumi, obrtnim sredstvima i ostalim dobrima, na  propisanim obracima za procjenu šteta i ista nije evidentirana u Elaboratu o procijenjenim štetama koji je usvojilo Gradsko vijeće Grada Konjica,   
b) Fizička lica koja su primila pomoć za sanaciju šteta, koje su predmet javnog poziva od drugih nivoa vlasti, organizacija, udruženja i pravnih lica u većem ili jednakom iznosu procijenjene štete.

III FINANSIJSKA SREDSTVA ZA REALIZACIJU
Ukupan iznos finansijskih sredstava za realizaciju ovog javnog poziva iznosi do 2.000.000,00 KM.
IV NAMJENA I CILJ 
a) Prihvatljive su samo aktivnosti čiji je cilj saniranje šteta na poljoprivrednom zemljištu, dugogodišnjim nasadima, šumi, obrtnim sredstvima i ostalim dobrima, koje su nastale kao posljedica prirodne nesreće, a u skladu sa Elaboratom o procijenjenoj šteti nastaloj 04.10.2024. godine, koji je usvojilo Gradsko vijeće Grada Konjica.

Neprihvatljivim troškovima smatrat će se troškovi nastali prije dana poplave, odnosno prije 04.10.2024. godine.
V  DOKUMENTACIJA  I NAČIN PODNOŠENJA PRIJAVE 

Prijave na javni poziv dostavljaju se putem pošte ili lično na protokol Gradske uprave Grada Konjica.
Aplikanti su dužni popuniti prijavni obrazac, koji se nalazi u prilogu ovog javnog poziva i uz njega dostaviti sljedeću dokumentaciju: 
· potpisanu i ovjerenu izjavu o namjenskom utrošku sredstava i obavezi pravdanja namjenskog utroška sredstava (izjava se nalazi u prilogu Javnog poziva),
· potpisanu i ovjerenu izjavu da je primio/nije primio pomoć od drugih nivoa vlasti, organizacija, udruženja, pravnih i fizičkih lica (izjave se nalaze u prilogu Javnog poziva),
· potvrda o broju transakcijskog računa fizičkog lica.
Svi dokumenti moraju biti dostavljeni u originalu ili ovjerenoj kopiji.
Prijave koje ne sadrže svu potrebnu dokumentaciju, bit će odbačene i neće biti predmet daljnjeg razmatranja Komisije. 
Prijave na javni poziv podnose na adresu:  
GRAD KONJIC, 
Maršala Tita br. 62 88400 Konjic
PRIJAVA NA „JAVNI POZIV 
ZA PODNOŠENJE PRIJAVA ZA DODJELU SREDSTAVA FIZIČKIM LICIMA ZA SANACIJU MATERIJALNIH ŠTETA UZROKOVANIH POPLAVAMA NA PODRUČJU GRADA KONJICA NASTALIH 04.10.2024. GODINE''
   
VI ROK ZA PODNOŠENJE PRIJAVE 

Krajnji rok za podnošenje prijava je 15 dana od dana objave Javnog poziva na web stranici Grada Konjica. 
 
VII KRITERIJI ZA VREDNOVANJE PRIJAVA 

Prijava na Javni poziv vrednovat  će se na osnovu sljedećih kriterija: 
a) [bookmark: _Hlk213933084]visina iznosa procijenjene štete, koje su predmet javnog poziva, a koja je evidentirana u Elaboratu o procijenjenoj šteti koji je usvojilo Gradsko vijeće Grada Konjica,
b) visina primljene pomoći za sanaciju šteta koje su predmet javnog poziva od drugih nivoa vlasti, osiguranja, organizacija, udruženja i drugih pravnih i fizičkih lica,
c) izvještaj Stručne komisije, koji se odnosi na opravdanost prijave.

Iznos procjenjene štete na predmetu javnog poziva smanjuje se za iznos dobivene pomoći ili vrijednosti izvršenih radova od drugih nivoa vlasti, osiguranja, organizacija, udruženja i drugih pravnih i fizičkih lica.

VIII KOMISIJA 
(1) Gradonačelnik imenuje Komisiju za provođenje javnog poziva, kao i Stručnu komisiju. Komisija za provođenje razmatra pristigle prijave i prosljeđuje ih formiranoj Stručnoj komisji, koja će izlaskom na teren utvrditi opravdanost prijava.
(2) Komisija za provedbu javnog poziva će na osnovu izvještaja Stručne komisije sačiniti preliminarnu listu korisnika. 
(3) Preliminarna lista će biti objavljena na zvaničnoj web stranici i oglasnoj ploči Grada Konjica zbog ulaganja prigovora u roku od 5 (pet) dana od dana objave preliminarne liste. 
(4) Prigovor se podnosi Komisiji za provedbu javnog poziva putem protokola Gradske uprave.

IX IZBOR KORISNIKA FINANSIJSKIH SREDSTVA 

(1) Izbor korisnika sredstava vrši se u skladu sa kriterijima iz javnog poziva. 
(2) Gradska uprava Konjic zadržava pravo odbiti prijavu ako utvrdi da je podnositelj prijave u postupku prijave dao lažne ili netačne podatke. Nakon donošenja odluke o dodjeli sredstava, korisnik sredstava sklapa ugovor o dodjeli finansijskih sredstava sa davaocem sredstava, kojim se obavezuje na namjensko trošenje istih. 
(3) Potpisivanjem Ugovora, korisnik sredstava prihvata dodijeljena finansijska sredstva i obavezuje se da će ih koristiti transparentno, zakonito i isključivo u namjenske svrhe, u skladu sa odredbama ovog javnog poziva i Ugovora. 
(4) Iznos dodjeljenih sredstava će se sukcesivno smanjivati u zavisnosti od ukupnog iznosa finansijskih sredstava, broja aplikacija i iznosu procjenjene štete prema Elaboratu o procjenjenim štetama usvojenom na Gradskom vijeću.

X  MODALITET ZA PRAĆENJE NAMJENSKOG TROŠENJA DODJELJENIH SREDSTAVA

Namjenskim utroškom sredstava će se smatrati utrošak sredstava, koji se može dovesti u direktnu vezu sa svrhom dodijeljenih sredstava i isti će predstavljati prihvatljive troškove.

Prihvatljivi troškovi se priznaju za period od dana nastanka stanja prirodne nesreće uzrokovane poplavama i klizištima na području grada Konjica do 31.10.2026. godine i to troškovi: 
a) troškovi koji se odnose na sanaciju šteta koje su predmet javnog poziva.

Neprihvatljivim troškovima smatrat će se troškovi nastali prije dana nastanka poplave                             (prije  04.10.2024.god).	

Korisnik sredstava se obavezuje da će Gradu Konjicu dostaviti lzvještaj o namjenskom utrošku sredstava, sa pratećom dokumentacijom do 30.11.2026. godine. 
Korisnik sredstava će uz lzvještaj o namjenskom utrošku sredstava dostaviti dokumentaciju kojom dokazuju namjenski utrošak sredstava i to:
-	originale ili ovjerene kopije dokumentacije, na osnovu koje je izvršeno plaćanje (fakture i fiskalni računi) i izvodi iz banke kao dokaz o uplati.

XI OSTALE ODREDBE 

U slučaju utvrđivanja nenamjenskog korištenja dodijeljenih sredstava ili neispunjavanja ugovorenih obaveza, korisnik sredstava je obavezan da u roku od 15 dana izvrši povrat neutrošenih, odnosno nenamjenski utrošenih sredstava.

Fizička lica koja su podnijela prijavu po Prvom javnom pozivu nemaju obavezu ponovnog podnošenja prijave.

Nepotpune, neblagovremene i neuredne prijave neće se uzete u razmatranje. 
Sve dodatne informacije mogu se dobiti svakim radnim danom putem telefona: 036/735-370 i 036/735-371.      



                                  

		G R A D O N A Č E L N I K
		________________________________

		                Osman Ćatić s.r.
[bookmark: _Hlk184802967]

